Mikelova dimenzija

**Mikelova dimenzija** predstavlja alternativno mesto izvan realnog prostora i vremena, namenjen Mikelovom boravku do ispunjenja misije.

## Istorija

Iako je tačno poreklo dimenzije nepoznato, pretpostavlja se da je prvi put otvorena od strane Mikela, sa namerom da to bude mesto gde će njegov fosil biti prebačen i gde će boraviti za vreme sprovođenja svoje misije.

Milenijumima kasnije, kada Amagi pronađe i oslobodi Mikelov fosil iz sante leda na Antarktiku, Fuku će otvoriti prostorno-vremenski portal i prebaciti ih u dimenziju. Ubrzo zatim, Mikeov fosil biva položen u temelj njenog matičnog dvorca, tačno ispod centralnog stuba kroz koji teče zlatni lanac Mikelovog DNK.

Tu na vrhu lanca, Amagi žrtvuje svoje telo kao ljušturu potrebnu za Mikelovo oživljavanje i pretvara se u spiritualni plamen koji postaje gornji završetak lanca. Time, Mikel konačno biva oživljen iz fosilnog oblika, spreman da otpočne svoju misiju vraćanja drevne rase.

## Izgled

Mikelovu dimenziju okružuju gusti oblaci koji daju utisak da se samo mesto nalazi na nebu. Iz njih se mogu videti ostaci pojedinih kamenih građevina, kao i nekoliko džinovskih zlatnih DNK lanaca koji označavaju Mikelovo prisustvo.

Iako se dimenzija nalazi u paralelnom prostoru i vremenu, u ponoć se izad nje može videti alternativni mesec, isti kao onaj koji se može videti sa Zemlje. Takođe, veliku pažnju privlači matični dvorac, mesto gde borave Mikel i njegovi sledbenici.

### Smena dana i noći

Iako se zna da Mikelova dimenzija ne razlikuje godišnja doba, poznato je da postoje razlike u njenom izgledu u zavisnosti od doba dana. Naime, u zoru nebo iznad dimenzije je zlatno-žuto; u podne je beličasto-plavo; u sumrak tamnosivo, dok je u ponoć tamnozeleno. Takođe, postoji obrnuta proporcionalnost između smene doba dana na zemlji i u Mikelovoj dimenziji. Kada je u u njoj jutro ― na zemlji je veče (i obrnuto), dok je u podne na zemlji ponoć (i obrnuto).

JutroPodneVečePonoć
## Stanovništvo

### Drevni

* Primarne žitelje dimenzije predstavljaju Mikel, kao njen stvoritelj i Fuku kao njegov glasnik. Mikelovo prisutsvo u telesnom obliku održava postojanje same dimenzije koja stoji na stubovima njegovog DNK. Sem toga, bez njegove moći nije moguće ući ili izaći iz dimenzije. Fuku, kao njegov glasnik, takođe ima ovlašćenja da otvara portale i tako uvede druga bića u dimenziju. Mesto mesto njihovog boravka je dvorac.

### Demoni

* Pored pripadnika drevne rase, u dimenziji borave i dve vrste demona. Originalni demoni ― Lejdi Bet, Lanua i Arara stvoreni su od strane velikog gospodara sa zadatkom da služe Mikelu i uhvate princeze sirene. S druge strane, vodeni demoni ― "Sestre crne lepotice" Mimi i Šeše, načinjene su od dve ribe lampiona pomoću Mikelove magije, kao paralelna grupa koja bi trebalo da pomoge u hvatanju sirena.

### Veliki gospodar

 File:Veliki gospodar.png
* Nakon što žrtvuje svoje telo zarad Mikelovog oživljavanja, jedan od stanovnika dimenzije postaje i gospodin Amagi, koji će sve do svoje smrti biti zarobljen na vrhu centralnog stuba u obliku spiritualnog plamena, unutar Mikelovog matičnog dvorca. Tokom svog boravka u dimenziji, biće oslovljavan kao **Veliki gospodar**(あの方, *Ano kata*) od strane svih ostalih žitelja dvorca, zbog velike zahvalnosti i poštovanja koju je Mikel osećao prema njemu. Njegova uloga biće stvaranje demona koji će služiti Mikelu, kao i pravljenje posebnih "lekeova" sa namenom da mu ojačaju telo.

### Ostale vrste

* Iako je u pitanju veštački prostor, u dimenziji postoji i nekoliko oblika života sličnih onima na Zemlji. Naime, u prostoru ispred dvorca mogu se videti četiri vrste riba koje neprestano plivaju iznad poslednjeg sloja oblaka, kao i ptice koje takođe bez prestanka lete u blizini vrha dvorca.RibePtice